બે વર્ષ અગાઉ શાહપુરના એક પ્રિન્ટરને ૨૦ કરોડ પેપર ટિકિટનો ઓર્ડર અપાયો હતો, પરંતુ આ વખતે મનપસંદ ટિકિટનું વેચાણ વધ્યું હોઇ બમણી સંખ્યામાં મનપસંદ ટિકિટ છાપવાનો ઓર્ડર અપાયો છે. ૨૦૧૫માં ૧.૫૦ કરોડ મનપસંદ ટિકિટ છપાતા ઉતારુઓને મનપસંદ ટિકિટ મેળવવામાં મુશ્કેલી પડી રહી છે. કંડક્ટરોના બોક્સમાં જ મનપસંદ ટિકિટના બંડલ ન હોવાથી સેંકડો ઉતારુઓને મનપસંદ ટિકિટથી વંચિત રહેવું પડે છે. જોકે હવે ત્રણ કરોડ મનપસંદ ટિકિટ છાપવાની હોઇ ઉતારુઓને મનપસંદ ટિકિટ મળી શકશે એટલે ૧૫ કરોડ ઉતારુ ટિકિટ અને ત્રણ કરોડ મનપસંદ ટિકિટ મળીને કુલ ૧૮ કરોડ પેપર ટિકિટની છપામણી પાછળ રૂ. ૪૫ લાખ ખર્ચાશે.